Kõige sagedamini väljenduvad allergianähud sügeluse ja kipitustundena, allergilise kontaktnahapõletikuna, kontaktnõgestõvena (sümptomiteks naha punetus, tursed, sügelus) ja allergilise  fotodermatiidina (tekib kosmeetikavahendite ja päikese koosmõjul). Väga ebameeldiv on ka mitteallergiline fotodermatiit, mis tekib mõne kosmeetikumi koostisaine (piiritus, troopiliste taimede essentsid) toksilisest toimest päikese mõjul. Iseloomulik on põletikujärgselt tekkiv pigmentatsioon.  "Inimesed suhtuvad nahal esinevatesse allergilistesse reaktsioonidesse tihtipeale väga kergekäeliselt. Kõigest umbes 20 protsendil esineb tõepoolest kontaktallergia. Ülejäänud aga võivad teada saada, et neil on  krooniline nahahaigus atoopia. Inimene tuleb allergoloogi juurde väikese lööbega, lahkub arsti juurest aga invaliidina!"